Рођен је 1894. године у Ђураковцу код Истока у Метохији. Убрзо потом његова породица се насељава у селу Белогош, где је имао имање од 7 хектара и бавио се земљорадњом. У рат је кренуо 1914. године. Као војник 1. коњичког пука одликован је Златним војничким орденом КЗм за показану храброст у јуришу његовог ескадрона на Конатички Вис за време Колубарске битке 10. новембра 1914. године. У том јуришу, први је улетео у непријатељски борбени распоред и био је тешко рањен у леву ногу. Поред Карађорђеве звезде са мачевима, одликован је и Златном медаљом за храборост.